AlexejDobrolubov/national_council_slovak_2010 huggingface dataset:
35. schôdza NR SR - 13.deň - A. dopoludnia
Dátum: 2025-06-16
Poslanec: Dej, Dávid (PS)
Druh vystúpenia: Vystúpenie s faktickou poznámkou

48. Ďakujem veľmi pekne za slovo. Nemám najmenší problém tu byť v pondelok doobeda kľudne aj celý deň, ale ako toto, čo tu riešime, mi príde úplne absurdné. My sme boli na poslednom našom regionálnom výjazde zasadnutí nášho poslaneckého klubu na Orave. Myslím si, že asi neexistuje lepšia reprezentatívna vzorka, ako je tam a ja som bol na stretnutiach so samosprávou, s mladými ľuďmi, v krízových centrách, mali sme stretnutie s paraolympijským združením a ako tých problémov tam je veľa. Od problému toho, že majú zlú infraštruktúru, že mladí ľudia tam nevidia svoju budúcnosť alebo že muži, ktorí by radi boli so svojou rodinou, musia odchádzať do zahraničia, alebo napríklad že tie samosprávy majú ťažko predvídateľné rozpočty a ten štát im viac dáva, poviem, pod nohy ako pomáha, ale na tých stretnutiach nikdy nezaznelo to, že musíme dať do ústavy, že muž a žena sú pohlavie, alebo že toto je niečo, čo teraz nevyhnutne v tej ústave potrebujeme. Ja by som skôr povedal, že tých problémov tu máme úplne viac a niekde úplne inde, no a keď už ani na tej Orave nám nehovorili na tých stretnutiach, že počujte, že toto, prosím, naozaj treba rýchlo riešiť, že dajte do ústavy, že pohlavie muž a žena, tak ja neviem akože, prečo to musíme zrovna tu riešiť, keď naozaj by sme tu mohli aj úplne iné veci, o iných veciach sa baviť. Napríklad, že najväčšia slovenská univerzita je v Brne. Hej, že podľa mňa, toto je oveľa väčší problém alebo že nemáme infraštruktúru, nemáme prepojené dve najväčšie mestá na Slovensku jednou súvislou diaľnicou, alebo že tie nemocnice sú v tak zlom stave, že naozaj radšej sa budete liečiť doma, ako keby ste mali ísť do tej nemocnice, lebo sa tam ani neviete dostať, aj to je problém. Čakáte na vyšetrenie pol roka, prehadzujú si vás, lebo je nedostatok lekárov. Aj tí lekári a zdravotnícky personál nie kvôli platom, ale kvôli tým podmienkam tu nechce ostať. Takže, ako ja nemám problém tu byť v pondelok, ale keby sme riešili podstatnejšie veci, lebo toto je naozaj, toto je dymová clona na úrovni gruzínskeho prevratu. Ďakujem pekne.
35. schôdza NR SR - 5.deň - B. popoludní
Dátum: 2025-06-03
Poslanec: Dej, Dávid (PS)
Druh vystúpenia: Vystúpenie

94. Ďakujem veľmi pekne slovo, pán predsedajúci, a dovoľte mi uviesť návrh zákona, ktorým sa mení a dopĺňa zákon č. 5/2004 Z. z. o službách v zamestnanosti v neskorších predpisov. Tento návrh zákona opätovne podávame s kolegyňou Simonou Petrík a týmto sa ako prvý aj hlásim do rozpravy. Ďakujem pekne.
4. schôdza NR SR - 3.deň - B. popoludní
Dátum: 2023-11-28
Poslanec: Bužo, Lukáš (SLOVENSKO)
Druh vystúpenia: Vystúpenie s faktickou poznámkou

91. Chcel ti poďakovať, Igor, že si sa dotkol tejto témy a hovoril si o demokracii. Pred pár dňami sme si pripomenuli výročie Nežnej revolúcie, ktorá priniesla slobodu nám všetkým - Slovákom, Maďarom, Rusínom, Rómom a všetkým ostatným nár... národnostiam žijúcim na našej spoloč... v našej spoločnej krajine Slovensko. To, že sme si demokraciu vybojovali v ’89., však nestačí. Vidíme to. Nestačí si voliť raz za štyri roky, nestačí si užívať slobody a právo, ktoré demokracia priniesla. Sloboda so sebou nesie zodpovednosť, a preto, ako si hovoril o tom, že sú tu ľudia, ktorí ako keby nechcú vidieť tú pravdu alebo sa dajú rýchlo oklamať, chcem vyzvať všetkých ľudí, aby bojovali za, za demokraciu a aby sa nedali klamať, aby tá sloboda, ktorá tu je, aby sme si ju strážili pred tými, ktorí ju chcú obmedziť a narúšať. Vidíme to aj v konaní nášho ministra alebo ministra spravodlivosti, nie, pardon, spravodlivosti... vnútra, ktorý nechce prijať zodpovednosť za, za svoje konanie, preto nedovoľme, aby demokracia a to, čo bolo ťažko vybojované, sloboda, práva, aby sa porušovali a aby dochádzalo k zneužívaniu moci, preto sa spojme aj my, ktorí sme v opozícii, a hlasujme tak, aby, aby sme ukázali Slovensku, že práva sa nemajú porušovať ani zákony. Ďakujem. (Potlesk.)
3.schôdza NR SR - 3.deň - B.popoludní
Dátum: 2023-11-16
Poslanec: Bužo, Lukáš (SLOVENSKO)
Druh vystúpenia: Vystúpenie s faktickou poznámkou

207. Ďakujem, Vilo, za tvoj príspevok. Hovoril si o mnohých veciach a ja sa chcem dotknúť tej segregácie, ktorá tu je, ktorá tu pretrváva roky a ktorej si sa tak jemne dotkol. Aj čo sa týka toho športu, si predstaviteľom jednot... toho boxu, si úspešný, prešiel si si mnohými veciami, vecami, ale napriek tomu si sa stretával aj stretávaš s tým, že si stále iba ten Róm. Myslím si, že vláda a Slovenská republika by mala pracovať na tom, čo si podotkol na začiatku, že nie je to normálne, že musíme ďakovať za to, že na nás niekto myslí, keď sme súčasťou štátu, súčasťou republiky, patríme tu 700 rokov, sme na tomto území, tak ako si to spomínal. A zase mi nejde čas... Ale skončím za chvíľočku. (Povedané so smiechom.) Ešte raz ti ďakujem, že si to, že si na to pamätal a verím, že spoločne budeme pracovať na tom, aby segregácia a, a to také odčleňovanie sa už bolo minulosťou a aby nastalo obdobie, kedy sa budeme spájať, kedy pozitívne príklady, taký príklad ako si ty sám, budeme zviditeľňovať a pracovať na tom, aby sme spolu žili. Ďakujem. (Potlesk.)
3. schôdza NR SR - 2.deň - B. popoludní
Dátum: 2023-11-15
Poslanec: Bužo, Lukáš (SLOVENSKO)
Druh vystúpenia: Vystúpenie s faktickou poznámkou

109. Ďakujem za slovo. Pani poslankyňa, chcem vám úprimne poďakovať za váš vstup a za veci, ktoré ste vlastne hovorili o vzdelávaní z detí z MRK a nielen detí, ale aj dospievajúcich. Naozaj toto programové vyhlásenie vlády nevenuje taký dôraz ani len nerozoberá, čo konkrétne v MRK vo vzdelávaní chce dosiahnuť, nemá ani určené nejaké ciele a súhlasím v mnohých veciach s vami, že potom vlastne vytvárame iba ďalšie, ďalšiu pôdu pre to, aby sme vychovali nevzdelaných, alebo nepodporovali deti, ktoré potrebujú túto pomoc, ktorí potrebujú normálnu školu. Už dnes som sa raz vyjadril k tomu, že na to, že Slovenská republika má na krku žalobu z Európskej únii, tak tomu venujeme veľmi, veľmi-veľmi malú pozornosť a to hlavne v oblasti vzdelávania. Čiže ešte raz, ďakujem za váš príspevok.
33. schôdza NR SR - 10.deň - B. popoludní
Dátum: 2025-04-09
Poslanec: Dej, Dávid (PS)
Druh vystúpenia: Vystúpenie s faktickou poznámkou

78. Ďakujem pekne za slovo a rovnako tak ďakujem za všetky faktické poznámky. Kolega Dubovický sa teda pýtal, či som pozeral tlačovku Andreja Danka, priznám sa, že neviem robiť dve veci naraz, rečniť v pléne aj počúvať tlačovku Danka, ale ak ty si to zvládol, tak počúvať mňa a Danka, zvláštna kombinácia, ale je to na tvoju zodpovednosť. No ale teda o tom samotnom zákone, ktorý tu máme, tak na jednej strane to nie je, že ideme dať o ani o jedno euro viac tým samosprávam, akurát tie peniaze dostanú trošku skôr, bolo to tu už povedané cez tie rôzne mestské podniky a podobne, sa ich tá transakčná daň dotkne, tým pádom zase to budú musieť zaplatiť ľudia, aby tie samosprávy nejakým spôsobom vykryli tú stratu. No a bol tu opäť spomenutý aj ten citát, neviem ani vlastne, čo je horšie, že či to nevedia, alebo nechcú, lebo tak keď to nevedia, tak ja neviem, nech idú od toho naozaj, že nech tam pustia niekoho, kto má vôľu a má reálne možnosť s tým niečo spraviť a urobiť to tak, aby to ľudia až tak drasticky nepocítili alebo teda keď sa vám to nechce a nechcete ani s nami diskutovať, tak to choďte tým ľuďom vysvetliť, choďte do tých kaviarní, choďte naozaj do tých prevádzok a povedzte tým ľuďom tam, že nie ste ochotní a nechcete s tým nič robiť, lebo naozaj všetci vieme, že je to hlúpe, vie to, aj Andrej Danko vie, že táto transakčná daň je hlúpa. Ja už neviem, že čo môže byť väčší dôkaz toho, keď Andrej Danko povie, že je niečo hlúpe. Ďakujem pekne.
33. schôdza NR SR - 10.deň - B. popoludní
Dátum: 2025-04-09
Poslanec: Dej, Dávid (PS)
Druh vystúpenia: Vystúpenie s faktickou poznámkou

44. Ďakujem veľmi pekne za slovo. Kolega Hargaš, ďakujem veľmi pekne za to vystúpenie a za ten manuál alebo možno taký menší návod toho, kde by sa dalo na strane štátu šetriť. Ja ho iba doplním, to je naozaj niečo, čo ma len z hlavy napadlo. Tak napríklad sa prelepovali alebo budú sa prelepovať policajné autá 1 200 euro za kus. Aktuálne tu budeme mať asi tri verzie áut s policajnými prelepmi, to je za chvíľku viac ako verzií štátnej hymny. Alebo napríklad teda, ak pôjdeme na ministerstvo životného prostredia, tak taký pán štátny tajomník Kuffa má pridelených desať služobných áut. Ja neviem, že keby aj chcel na každý deň jedno, tak stále je to viacej. Takže úplne nerozumiem. Alebo napríklad toto je úplne že, toto naozaj ja sám neviem úplne o čo ide, ale teda ministerstvo vnútra nakupuje uniformy z kávových zŕn a pravdepodobne odhadom by to malo stáť vyše 26,5 milióna eur. Ja teda nie som nejaký odborník na textil, ale teda aj ľudia, ktorí tú súťaž nevyhrali, tak naozaj nemajú skúsenosť, že by sa nejaké uniformy robili z kávových zŕn, takže 26,5 milióna eur. Nespomenul si ešte olympijskú halu v Šamoríne, to je ďalších dvadsať miliónov eur, ktorú my nepotrebujeme, ale teda argumentuje sa tým, že čo ak by ju Maďari, keby organizovali letné olympijské hry, potrebovali. Takže to je len tak, aby som doplnil tvoje menu. To je len niečo, čo ma z hlavy napadlo, kde všade by sa dalo ušetriť na tých výdavkoch štátu, ale teda neušetrí sa, lebo štátny tajomník potrebuje desať služobných áut, minister vnútra potrebuje mať ďalšie verzie policajných áut, teda myslím tých polepov alebo napríklad hala v Šamoríne. Takže toto je len ďalší nejaký návod na doplnenie tvojho menu, ktoré ma napadlo z hlavy. A verím tomu, že keby naozaj máme raz tú možnosť, tak naozaj tá konsolidácia sa dá urobiť oveľa, oveľa efektívnejšie, tak aby tí najzraniteľnejší na to nemuseli doplatiť, ako je to v tomto prípade. Ďakujem veľmi pekne za tvoje vystúpenie.
33. schôdza NR SR - 10.deň - B. popoludní
Dátum: 2025-04-09
Poslanec: Dej, Dávid (PS)
Druh vystúpenia: Vystúpenie s faktickou poznámkou

12. Ďakujem pekne za slovo. Kolegyňa Luščíková, myslím, že si to zhrnula celé veľmi dobre a mňa to tak mrzí, lebo tá konsolidácia, ona sa podľa mňa dala urobiť aj lepšie. Jednoducho mne to príde, ako keby povedali, že áno, treba konsolidovať, asi nevedeli ako, alebo nechceli vedieť, ja neviem, mali možno iné povinnosti, napríklad riešiť Trestný zákon a podobne, ale, ale ako toto je asi že najhorší možný spôsob, akým sa to dalo urobiť. Jednoducho zhodíme to na zamestnávateľov, zhodíme to na ľudí a nech sa s tým vysporiadajú, nech sa s tým vysporiadajú malí a strední podnikatelia, pretože tí na to doplatia najviac, samozrejme, potom na to doplatia bežní ľudia, pretože sa to premietne do tých cien na trhu. No a napriek tomu teda, že už to niekoľko dní tú transakčnú daň máme, vidíme, že je to absolútna hlúposť, táto Ficova transakčná daň, tak keď už aj teda máme v parlamente túto diskusiu, pravdepodobne ešte niekoľko hodín aj mať budeme, ak nerátam teda pána predsedajúceho, spravodajcu, tak tu sedia asi dvaja koaliční poslanci a ja som ako doteraz nepočul nikoho, že by sa za toto postavil, vystúpil, vysvetlil nám to, obhájil to, že je to dobrý krok. Však aj pán Danko hovorí, že je to nezmysel, táto transakčná daň, takže ako ja naozaj že nerozumiem, že načo je toto dobré, pretože toto sa dotkne naozaj že strašne veľa ľudí. Že toto nie je o tom, že my tu priškrtíme nejak, neviem, podnikajúcu triedu, že tu podnikatelia budú mať transakčnú, ale veď to sa dotkne aj úplne bežných ľudí, to sa dotkne úplne bežných živnostníkov, jednoosobové eseročky a podobne. Takže ja naozaj neviem, ale túto hlúpu Ficovu transakčnú daň by bolo čím skôr, tým lepšie zrušiť a budete mať šancu zahlasovať za náš pozmeňovák. Ďakujem pekne.
33. schôdza NR SR - 10.deň - A. dopoludnia
Dátum: 2025-04-09
Poslanec: Dej, Dávid (PS)
Druh vystúpenia: Vystúpenie s faktickou poznámkou

52. Ďakujem pekne za slovo. Ďakujem, kolegyňa, pani poslankyňa Kleinert, za to, že si to v podstate veľmi dobre opísala z pohľadu tých samospráva, z pohľadu teda hlavného mesta, kde som teda aj ja mestským poslancom, a to je presne to, že síce sa priamo samospráv tá transakčná daň nedotkne, ale na druhej strane sa to dotkne všetkých mestských podnikov, pretože, ako si aj ty uviedla príklad s dopravným podnikom, kde jednoducho aj napríklad teda tie cestovné lístky alebo električenky sa dajú platiť kartou, to znamená, že takisto nejaký odvod touto Ficovou transakčnou daňou tých ľudí postihne v takej miere, že to môže mať dopad taký, že sa budú dvíhať ceny lístkov, čo, samozrejme, nie je nikdy populárne, ani teda z pohľadu tých samospráv, už rozhodne nie z pohľadu tých cestujúcich. A mňa to mrzí, lebo na jednej strane sa tu idú dať nejaké preddavky tým samosprávam, samozrejme, veď tie samosprávy nie raz dokázali a potvrdili, že vedia veľmi responzívne reagovať, keď sú nejaké aj výnimočné situácie. Videli sme to pri tom covide, kedy tá pomoc stála a padala na tých samosprávach. No a áno, že tie samosprávy si tie peniaze zaslúžia, ale na druhej strane ich ideme vybrať cez tie transakčné dane, cez túto Ficovu drahotu a zlú konsolidáciu, na ktorú doplatia aj tieto samosprávy. A mrzí ma to, pretože si myslím, že, práve naopak, tieto samosprávy mali byť podporované. Síce na jednej strane tu dostanú okolo 150 miliónov, na strane druhej ich tu zasiahne táto Ficova transakčná daň, ktorá je naozaj zlá, ničí, škrtí ekonomiku, ako si povedala, zasiahne to najviac ekonomicky aktívnych ľudí a kto jednoducho je priškrtený, tak, samozrejme, nemôže podávať výkon, pretože nemôže dýchať. Takže ďakujem, že si to veľmi pekne zhrnula a myslím si, že z pohľadu teda samospráv si to veľmi pekne vystihla a opísala. Ďakujem veľmi pekne.
33. schôdza NR SR - 9.deň - A. dopoludnia
Dátum: 2025-04-08
Poslanec: Dej, Dávid (PS)
Druh vystúpenia: Vystúpenie s faktickou poznámkou

77. Ďakujem pekne za slovo, pán predsedajúci. Tak tento návrh zákona tu máme už asi od septembra. Už je začiatok apríla, je to vyše pol roka. Ja by som očakával, že za toho pol roka aj napriek tomu, že nastali nejaké personálne zmeny na tomto ministerstve, tak ten návrh zákona, mali ste príležitosť naozaj niečo iné priniesť. Mohli ste spraviť to, čo ste tu vyprávali o tom, že pôjde viacej peňazí do mládeže, že to pôjde medzi kluby, že sa nebude stavať hala v Šamoríne, no ale opak je, opak je pravdou. Jednoducho ani tieto pozmeňujúce návrhy, ktoré teraz prišli, nič z toho, čo ste sľubovali, neprinášajú, len opravujú chyby, ktoré v tom zákone boli a ktoré sú v rozpore dajme tomu s ministerstvom financií. Ale jednoducho toto je opäť nevyužitá príležitosť. Ste minister, mali ste príležitosť niečo s tým spraviť, ale len čo sa tu deje, že sa tam len opravujú chyby. A je to premárnená príležitosť a dokazuje to len to, že na tom ministerstve nemáte absolútne čo robiť. Ďakujem pekne.
33. schôdza NR SR - 8.deň - A. dopoludnia
Dátum: 2025-04-04
Poslanec: Dej, Dávid (PS)
Druh vystúpenia: Vystúpenie s faktickou poznámkou

225. Ďakujem pekne za slovo. Pán poslanec Hlina, už keď som vás tu videl, že teda tu sedíte, tak ja už som naozaj veľmi dúfal, že sa prihlásite o slovo a vystúpite a ďakujem vám za to, lebo naozaj ste to zhrnuli veľmi presne, že akým problémom momentálne táto krajina žije, akým problémom čelí, a jednoducho sú ignorované, neriešime ich. Ale čo tu riešime, napríklad to, že chceme mať v ústave, že pohlavie je muž a žena. Že mne to príde asi ako keby, ja neviem, že sme dali do ústavy, že deň má 24 hodín alebo nebo je modré, tráva je zelená. Ako však pre mňa za mňa, bavme sa o tom, ale ja neviem, že... Tak nám tu sa rozpadajú stredoškolské, vysokoškolské internáty. Mladí ľudia sú v zahraničí, jednoducho sa nechcú vrátiť na Slovensko aj práve preto, že tu riešime to, čo tu riešime, a neriešime tu to, čo by sme tu riešiť mali. Ako napríklad to všetko, čo ste spomenuli. Ono by sme, samozrejme, tých problémov tu mohli menovať aj, aj do zajtra, aj do pondelka. Ale ja som si spomenul na takú jednu situáciu (povedané so smiechom), ja mám bratranca a sesternicu, žijú v Anglicku, konkrétne v Londýne a raz za čas, niekoľkokrát do roka prídu na Slovensko a vždy sa teda bavíme o tom, že čo tu riešime, oni mi naozaj, oni mi niekedy, že nechcú veriť, keď im hovorím, že čo my tu v tomto parlamente riešime. A ja už sa teším, prídu, keď bude Veľká noc, a opäť im poviem, no tak my tu riešime zmenu ústavy, ktorá hovorí o tom, že budeme mať v ústave zakotvené, že pohlavie sú len muž a žena . A ono ani nejde o tom, že o čom my sa doma bavíme, to neni ani tak podstatné. Ale podstatné je to, že, že ja ani im neviem reálne povedať, prečo by sa sem naspäť mali vrátiť, pretože naozaj, nerobíme, táto vládna koalícia naozaj nič nerobí preto, a má na to všetky možné nástroje. Máte vládu, máte parlament, máte prezidenta, aby ste aspoň niečo pre túto krajinu urobili, a vy namiesto toho tu riešite takéto hlúposti a mňa to veľmi mrzí, pretože to nie je len o mojom, o mojej rodine, ale naozaj v zahraničí žije niekoľko tisíc Slovákov, ktorí sa nechcú vrátiť presne kvôli tomuto. Ďakujem pekne.
33. schôdza NR SR - 8.deň - A. dopoludnia
Dátum: 2025-04-04
Poslanec: Dej, Dávid (PS)
Druh vystúpenia: Vystúpenie s faktickou poznámkou

191. Ďakujem pekne za slovo. Tak som sa aj tak počas toho vystúpenia zamýšľal nad tým, že čo všetko by sa dalo v tej ústave zmeniť, a tu teraz nechcem viesť, ako kebyže debaty o zmene ústavy, ale keď už ju tu máme, tak ma mrzí, že to je práve tento návrh, lebo neviem, že za päť minút sú tri hodiny, piatok poobede. Ja sa stavím, že čo už momentálne na Slovensku viac trápi, ako je táto téma, tak by som si tipol, že o tomto čase sú to minimálne zápchy von z Bratislavy, alebo teda polorozpadajúce sa meškajúce vlaky. Mne to, žiaľ, pripomína niečo podobné, ako keď sme tu riešili tie prevraty Gruzíncov a tak, že to je proste téma, ktorá je len umelo vytvorená, vymyslená, reálne títo ľudia absolútne nikomu neubližujú. Práve naopak sú vysokou pridanou hodnotou našej spoločnosti, sú to naši susedia, kolegovia, deti priatelia. Ja si naozaj nemyslím, že nás akokoľvek ohrozujú. No ale tak aj kolega Dubéci sa zamyslel teda v tej rozprave, že čo teda naozaj ohrozuje tú rodinu, a ja si myslím v prvom rade, že je to chudoba, korupcia, pokrytectvo. Toto ohrozuje rodiny na Slovensku a toto momentálne, čo tu prerokovávame, podľa mňa toto je čisté pokrytectvo. Ďakujem pekne.
33. schôdza NR SR - 7.deň - A. dopoludnia
Dátum: 2025-04-03
Poslanec: Dej, Dávid (PS)
Druh vystúpenia: Vystúpenie s faktickou poznámkou

99. Ja tu som. Ďakujem. No, Michal, tak presne si to vystihol k tej transakčnej dani, že naozaj tomu absolútne nikto nerozumie, je to chaos, aká konsolidácia, taká transakčná daň. Presne ako si povedal, mysleli si, že si to nikto ani nevšimne, ale stala sa z toho vlajková loď. Naozaj ja, mňa sa tu ľudia na to pýtajú, mne mladí ľudia píšu a pýtajú sa ma, že ako to vlastne má fungovať, pretože v nejakej banke poplatky platiť nemusia, niekde ich platiť musia, niekde potrebujú také potvrdenie, niekde potvrdenie nepotrebujú, nikto tomu nerozumie, ale minimálne čomu ľudia rozumejú a čo už si od včera všímajú, že im odchádzajú z účtov peniaze. A tieto peniaze, ktoré im odchádzajú na túto transakčnú daň, by napríklad mohli investovať do rozvíjania svojho podnikania a mohli by inovovať, napriek tomu nebudú môcť a budú musieť zvyšovať ceny. A mňa naozaj ako mrzí, že vôbec toto tu musíme riešiť, pretože dalo sa to aj ináč, lenže vám sa nechcelo alebo ste nevedeli, je to úplne jedno, ale v každom prípade na to na konci dňa doplatia ľudia. A ja sa stavím, že ešte sa tá transakčná daň aj v tom procese počas teda bežnej praxe stane, že to bude taký chaos, že toto budeme ešte na štyrikrát opäť upravovať, pretože nikto tomu nerozumie (kýchnutie v pléne), na zdravie, aj, na zdravie, aj na tých finančných správach, ak sa tam niekedy teda človek dovolá, má to šťastie, tak naozaj ani tí úradníci sami nevedia, nie je to ich chybou, je to chybou toho, že je v tom taký chaos, že ste to robili tak narýchlo, je to šité horúcou ihlou, ako sme tu už viackrát povedali, že tomu nikto nerozumie. Mňa to naozaj mrzí, pretože za tie roky ste nijako nepodporili podnikateľov a živnostníkov, práve naopak, dávate im jedno poleno pod nohy za druhým a toto je, ja sa naozaj obávam, že toto bude veľký problém a veľa firiem aj skončí. Ďakujem pekne.
33. schôdza NR SR - 4.deň - A. dopoludnia
Dátum: 2025-03-28
Poslanec: Dej, Dávid (PS)
Druh vystúpenia: Vystúpenie s faktickou poznámkou

228. Ďakujem pekne, teraz som chcel reagovať v tomto kontexte na moju kolegyňu Tinu Gažovičovú, že presne, že o tomto, podľa mňa tá debata ani nie je o tom, že či to je veľa, alebo málo peňazí. Veď presne, ako to už bolo povedané, že je to investícia do budúcnosti, je investícia do mladých ľudí, je to o rovnosti príležitostí, o znižovaní tej sociálnej nerovnosti medzi mladými ľuďmi, takže ja si myslím, že táto debata je o tom, ak sa teda bavíme o koalícii, lebo tie počty sú také, že bez koalície tento návrh zákona nemôže prejsť, tak podľa mňa je to, táto debata o tom, že či je, alebo nie je politická vôľa na to, aby ste tento návrh zákona podporili. Už to tu bolo aj pri inom návrhu zákona spomínané, že, ja rozumiem tomu, že máte nejaké koaličné zmluvy a podobne, ale ako naozaj tento zákon nikomu neškodí, pomáha. Pomáha mladým ľuďom. Podľa mňa v porovnaní s tým všetkým, čo tu bolo spomenuté, na čo všetko sa tu teraz, by som povedal, vyhadzujú peniaze, si nemyslím, že toto je niečo, čo by sme nevedeli nejakým spôsobom zafinancovať. Takže ja si myslím, že toto je naozaj len o politickej vôli, či chcete, alebo nechcete pomôcť mladým ľuďom, lebo nemá to žiadne logické podfarbenie. Je to naozaj zákon, ktorý pomáha a znižuje sociálnu nerovnosť medzi mladými ľuďmi a dáva im príležitosť doštudovať vysokú školu v prípade, že by museli platiť školné, ak by predlžovali štandardnú dĺžku štúdia, čo je úplne normálne. Je to úplne bežné, deje sa to. Ja som tiež predlžoval vysokú školu o jeden rok len preto, lebo som dopisoval diplomovú prácu, takže som celý rok predĺžil len kvôli tomu, že som písal diplomovku. Potreboval som na to viacej času. To nie je o tom, že by mladí ľudia chceli nejakým spôsobom sa flákať alebo podobne. Práve naopak, z vlastnej skúsenosti vám poviem, že každý chce tú vysokú školu skončiť čím skôr, ale sú úplne prirodzené a adekvátne dôvody, prečo tomu tak nie je. Ďakujem veľmi pekne.
33. schôdza NR SR - 4.deň - A. dopoludnia
Dátum: 2025-03-28
Poslanec: Dej, Dávid (PS)
Druh vystúpenia: Vystúpenie s faktickou poznámkou

222. Ďakujem za to slovo. No my keď sme sa aj snažili teda vyrátať, že koľko by to teda asi stálo, tak tá horná hranica je do tých 3 mil. euro. My sme aj v tej doložke vplyvov napísali to, že aby teda o tie peniaze školy neprišli, aj keď si nemyslím, že financovanie vysokých škôl na Slovensku stojí a padá na tom, či niekto predĺži štandardnú dĺžku štúdia, ale malo by to byť, ale teda mal by to teda štát kompenzovať tým vysokým školám. To sa bavíme naprieč všetkými vysokými školami na Slovensku o tej cene troch miliónov, ja si, pri všetkej úcte, ako sa tu aktuálne rozhadzuje napriek tomu, že konsolidujeme, si myslím, že tri milióny euro, ktoré by išli, teda aby sa investovali do mladých ľudí, aby mohli doštudovať, si nemyslím, že v tomto prípade až tak veľa. Ale v tom návrhu zákona, samozrejme, sme sa snažili tú doložku vplyvov rozpísať najviac, ako sme vedeli, sme pracovali s dátami, ktoré boli dostupné a ku ktorým sme sa vedeli dostať. Takže keby, samozrejme, ja neviem možno ministerstvo školstva, financií by možno vedelo mať lepšie dáta, ale s tým, čo my sme robili, tak je to tam všetko v tom návrhu zákona, keď si to potom pozriete, tak je to tam všetko uvedené. Ďakujem.